Um öryggi fjarskipta - í ljósi atburða síðustu daga Við búum í landi þar sem veður er óstöðugt og náttúruhamfarir geta orðið hvenær sem er . Allt getur þetta valdið því að fjarskipti raskast . Rafmagnsleysi hefur mikil áhrif á fjarskipti , ekkert rafmagn , engin fjarskipti . meðfylgjandi er áhugavert erindi Mílu frá UT messunni 2016 um einmitt þessi mál . Hlutverk fjarskipta er stöðugt að aukast í nútíma samfélagi og ekki mun mikilvægið minnka á komandi árum . Fjarskipti eru algjörlega háð rafmagni . Ef það er ekkert rafmagn , þá eru engin fjarskipti . Við búum í landi þar sem margt getur gerst og gerist reglulega . Það verða náttúruhamfarir , jarðskjálftar , flóð eða eldgos , það ganga ofsaveður yfir heilu landshlutana og allt getur þetta valdið því að fjarskipti raskast . Það verður rafmagnsleysi , skemmdir geta orðið á línum í jörðu og samböndum í lofti . Í ljósi atburða síðustu daga í þeim veðurofsa sem gekk yfir landið þá langar okkur að ítreka mikilvægi þess að huga að öryggi fjarskipta á landinu í heild því fjarskipti eru orðin jafn mikilvæg í samfélaginu í dag og rafmagn eða heitt vatn . Halldór Guðmundsson forstöðumaður Tæknistoðar hjá Mílu fjallaði einmitt um þessi mál á UT messunni árið 2016 og er framsaga hans aðgengileg hér .